สวัสดี​ครับ​ ผมมีอาการตัวรุมๆไม่สบายตัวคล้ายจะเป็นไข้มีอาการแบบนี้มาประมาณ3เดือนแล้วครับ อาการเริ่มแรกเลยก็คือรู้สึกตัวรุมๆครั่นเนื้อครั่นตัว​ก็คิดว่าจะเป็นไข้​ ก็กินยาพาราตามปกติแต่ทีนี้อาการก็อยู่คงที่แบบนี้ไม่หายจะไข้หนักก็ไม่ไข้​ ผ่านมาเริ่มสังเกต​มีเส้นเลือดขึ้นในตา​ ตารู้สึกมัวๆหน่อยๆ​ ไปหามาแล้วหลายรอบ​ ตรวจเลือด​เอ็กซเรย์​ปอดบอกปกติทุกอย่างได้ยามากิน​ กินยาอะไรไปก็เฉยๆอาการไม่ดีขึ้นเลยครับ​ อาการทุกวันนี้ที่เป็นอยู่เท่าที่สังเกตุ​ตัวเอง​ก็มี ตัวรุมๆไม่สบายตัว​ น้ำหนักลดไป6-7กิโล​ ตามัวๆลองสังเกตตาตัวเองมีเส้นเลือดขึ้นตาเหลืองๆแต่ใต้เปลือกตาขาวนะครับ​ ผมลองทดสอบเอามือปิดตาทีละข้าง​แล้วมองคือตาข้างขวาผมมองแล้วมัวๆไม่โฟกัสครับแต่ตาข้างซ้ายปกติ เวลานอนหลับจะฝันฝันเยอะมากครับ​ ตื่นมาไม่สดชื่นเหมือนนอนไม่อิ่ม​ทั้งๆที่นอน7-8ชั่วโมงตามบอก​ ออกกำลังกายก็ออกแล้วครับ​ ไม่ดีขึ้นเลย​ ตอนนี้กลุ้มใจมากๆครับ​ อยากรู้ว่าผมเป็นอะไรแน่​
สวัสดีค่ะ อาการตัวรุมๆคล้ายจะมีไข้ รู้สึกนอนแล้วไม่สดชื่นดังกล่าวมา อาจจะเกิดจาก การมีไข้จากการติดเชื้อไวรัสที่ไม่จำเพาะเจาะจง ไข้เลือดออก อาจไข้สูงลอย ปวดกระบอกตา ไข้จากการติดเชื้อใดๆในร่างกาย ไม่ว่าจะเป็นที่ทางเดินหายใจ ทางเดินอาหาร ทางเดินปัสสาวะ หรือมีการอักเสบใดๆในร่างกายจากอาการที่กล่าวมานั้น ยังไม่จำเพาะเจาะจงต่อโรคใดอย่างชัดเจน หากรู้สึกว่ามีไข้ ให้ลองวัดอุณหภูมิกายดู ถ้าเกิน 37.5 องศา ควรไปตรวจเพิ่มเติมหาสาเหตุที่แน่ชัดที่รพ. ด้วยการตรวจร่างกาย เจาะเลือดเพิ่มเติมอีกครั้งเบื้องต้นพักผ่อนให้เพียงพอวันละ 8-10 ชั่วโมงเป็นอย่างน้อย ดื่มน้ำมากๆ รับประทานอาหารสุกสะอาด เช็ดตัวลดไข้หรือกินยาลดไข้ได้ทุก 4-6 ชั่วโมงหากรู้สึกว่ามีไข้